Rimvydas Kunskas

Albinas Rimvydas Kunskas (g. 1938 m. gegužės 3 d. Lingiryje, Panevėžio rajonas) – Lietuvos geografas.

 Biografija 
1955 m. baigė Ramygalos vidurinę mokyklą, 1960 m. – Vilniaus universiteto Gamtos fakultetą. 1960–1990 m. dirbo Geografijos institute. 1990–1994 m. Aplinkos apsaugos departamento Ekspertizės valdybos viršininkas. 1992 m. gamtos mokslų daktaras.http://www.mokslas.mii.lt/mokslas/SRITYS/duom00.php?pav=K&sritis=B$z  Nuo 1993 m. Geografijos instituto ežerotyros ir pelkėtyros sektoriaus vadovas, nuo 1996 m. šio instituto pelkėtyros grupės vadovas.

Mokslinio darbo sritys – paleontologija, etnoekologija, ežerotyra-pelkėtyra. Tyrė Žuvinto pelkyno struktūrą bei raidos etapus, Nemuno deltos pelkių sandarą ir raidą, Kuršių marių peleogeografiją. 1978 m. paskelbė originalią Nemuno deltos, Kuršių marių ir Nerijos sandaros raidos koncepciją, paremtą neotektonikos kaita holocene. Kartu su archeologais rekonstravo keliolikos senovės gyvenviečių paleoreljefą (Nidos ir kt.).Lietuvos valsčiai. Širvintos. – Vilnius: Versmė, 2000. – 763–764 psl.http://www.lad.lt/index.php?option=com_content&view=article&Itemid=103&id=814

 Bibliografija 
 Pagrindiniai Žuvinto ežero palių raidos etapai. – Vilnius, 1962. – 19 p.: iliustr.
 Poledynmečio įvykių pėdsakai Nemuno slėnio pelkėse ties Merkine. – Vilnius, 1964. – 28 p.: iliustr.
 Paleogeografinės pastabos apie Druskininkų apylinkes. – Vilnius, 1969. – 14 p.: iliustr.
 Nemuno deltos raidos naujoji schema, 1975–1988 m.
 Čepkeliai / Kęstutis Balevičius, Ričardas Kazlauskas, Rimvydas Kunskas. – Vilnius: Mokslas, 1977. – 62 p.: iliustr.
 Ežerų ir pelkių raidos hidrografinės topologijos principai, 1988 m.
 Augalijos kaita Lietuvos ežerų ir pelkių raidoje, 1993 m.
 Ežerų ir pelkių ekosistemų raida: mažasis paleogeografijos ir paleosinekologijos atlasas. – Vilnius: Ciklonas, 2005. – 437 p.: iliustr. – ISBN 9955-497-88-2

 Įvertinimas 
 1993 m. Jono Basanavičiaus premija (su kitais)

 Šaltiniai 

Kategorija:Lietuvos geografai
Kategorija:Lietuvos enciklopedininkai